Številka: 007-13/2018

Datum: 6. 7. 2018

**MESTNEMU SVETU**

**MESTNE OBČINE PTUJ**

Zadeva: **Predlog Sklepa o ugotovitvi javne koristi in nujnosti gradnje gospodarske javne infrastrukture na nepremičninah katastrska občina 400 Ptuj parcele 633, 634, 635/1, 635/2, 635/3 in 636/1**

Na podlagi 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam mestnemu svetu v obravnavo in sprejem Predlog Sklepa o ugotovitvi javne koristi in nujnosti gradnje gospodarske javne infrastrukture na nepremičninah katastrska občina 400 Ptuj parcele 633, 634, 635/1, 635/2, 635/3 in 636/1.

Miran SENČAR,

župan Mestne občine Ptuj

Priloga:

* predlog sklepa z obrazložitvijo
* prikaz predvidenega in obstoječega kanalizacijskega omrežja
* prikaz predvidenega toplovodnega omrežja

**Predlog**

**Julij 2018**

Na podlagi 194. člena Zakona o urejanju prostora (Ur. list RS, št. 61/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_, sprejel naslednji

**SKLEP**

**o ugotovitvi javne koristi in nujnosti gradnje gospodarske javne infrastrukture na nepremičninah katastrska občina 400 Ptuj parcele 633, 634, 635/1, 635/2, 635/3 in 636/1**

**1.**

Na nepremičninah katastrska občina 400 Ptuj parcele 633, 634, 635/1, 635/2, 635/3 in 636/1 se ugotovi javna korist in nujnost gradnje gospodarske javne infrastrukture, in sicer:

* toplovodnega omrežja na nepremičnini katastrska občina 400 Ptuj parcela 635/1,
* kanalizacijskega omrežja na nepremičninah katastrska občina 400 Ptuj parcele 633, 634, 635/1, 635/2, 635/3 in 636/1.

**2.**

Za potrebe izgradnje gospodarske javne infrastrukture se na navedenih nepremičninah ustanovi služnostna pravica. V primeru, da sporazumna sklenitev pogodbe o ustanovitvi služnostne pravice ne bo mogoča, se pri pristojni upravni enoti vloži zahteva za ustanovitev služnosti v javno korist po nujnem postopku.

**3**.

Ustanovitev služnosti se predlaga na delu nepremičnin, skladno s :

* priloženim izrisom za kanalizacijsko omrežje,
* projektno dokumentacijo – PGD; št. projekta 002-056-17, december 2017, ki jo je izdelala Lokalna energetska agentura Spodnje Podravje, Prešernova ulica 18, Ptuj, za toplovodno omrežje.

**4.**

Ta sklep začne veljati naslednji dan po objavi v Uradnem vestniku Mestne občine Ptuj.

Številka: 007-13/2018

Datum:

Obrazložitev:

Mestni svet Mestne občine Ptuj je na 41. redni seji, dne 18. 6. 2018, sprejel osnutek Sklepa o ugotovitvi javne koristi in nujnosti gradnje gospodarske javne infrastrukture na nepremičninah katastrska občina 400 Ptuj parcele 633, 634, 635/1, 635/2, 635/3 in 636/1.

O osnutku sklepa so predhodno razpravljali Odbor za okolje in prostor ter gospodarsko infrastrukturo, Odbor za finance in Odbor za gospodarstvo, ki so osnutek soglasno podprli in ga predlagali mestnemu svetu v obravnavo in sprejem v predloženem besedilu. V odprti razpravi o osnutku sklepa se ni nihče priglasil k besedi.

Osnutek Sklepa je bil javno razgrnjen od srede, 20.6.2018, do vključno četrtka, 5.7.2018, na spletni strani Mestne občine Ptuj in v sprejemni pisarni Mestne občine Ptuj.

Skladno z določili Zakona o urejanju prostora (Ur. list RS, št. 61/17) je imela javnost v času javne razgrnitve možnost dajati pripombe in predloge k razgrnjenemu gradivu. Pripomb in predlogov na razgrnjeno gradivo Mestna občina Ptuj do poteka javne razgrnitve ni prejela.

Glede na podano obrazložitev predlagam Mestnemu svetu Mestne občine Ptuj, da sprejme sklep v predloženi vsebini.

Pripravila:

Nina Majcen Ogrizek

Miran SENČAR,

župan Mestne občine Ptuj